Document ID: 31991R3108

ΚΑΝΟΝΙΣΜΟΣ (ΕΟΚ) αριθ. 3108/91 ΤΗΣ ΕΠΙΤΡΟΠΗΣ της 24ης Οκτωβρίου 1991 για την τροποποίηση του κανονισμού (ΕΟΚ) αριθ. 2729/81 όσον αφορά την επιστροφή που καθορίζεται για τις εξαγωγές προς τη Σοβιετική Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 376/91 (4), προβλέπει την υποχρέωση προκαθορισμού της επιστροφής που εφαρμόζεται στο βούτυρο περιεκτικότητας κατά βάρος σε λιπαρές ουσίες ίσης ή ανώτερης από 82 % αλλά όχι ανώτερης από 85 % και το οποίο προορίζεται για τη Σοβιετική Ένωση- ότι οι εν λόγω διατάξεις δεν προβλέπουν προθεσμία για την πραγματοποίηση των εξαγωγών και συνεπώς πρέπει να προβλεφθεί μια προθεσμία για να τηρηθούν οι συναφθείσες διεθνείς υποχρεώσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 παράγραφος 2 του κανονισμού (ΕΟΚ) αριθ. 2729/81, προστίθεται το ακόλουθο εδάφιο:
"Η καθοριζόμενη επιστροφή ισχύει εάν οι τελωνειακές διατυπώσεις θέσεως στην κατανάλωση στη Σοβιετική Ένωση περατωθούν το αργότερο στις 31 Δεκεμβρίου 1991."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής που ζητούνται από τις 11 Οκτωβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 1991.

Labels: 3
17
18